Dječji vrtić Maslačak, Belišće Vijenac dr. Franje Tuđmana 2 31 551 Belišće Tel. : 031 / 663-755 E-pošta : [vrtic.belisce@gmail.com](mailto:vrtic.belisce@gmail.com) Web. : vrtic-maslacak-belisce.hr KLASA: 601-02/23-03 /01 URBROJ:2185-16-04-23-01

Na temelju članka 15. stavka 9. Zakona o predškolskom odgoju i obrazovanju (NN 10/97,107/07, 94/13,98/19,57/22, 101/23) i članka 45. stavak 1. podtočka 7. Statuta Dječjeg vrtića Maslačak, Belišće, Upravno vijeće na svojoj sjednici, održanoj 12. listopada 2023. godine, donosi na prijedlog ravnatelja

***KURIKULUM***

***DJEČJEG VRTIĆA MASLAČAK, BELIŠĆE***

***ZA PEDAGOŠKU 2023./2024. GODINU***

Predsjednica Upravnog vijeća:

Karolina Štefan Bugarinović, mag.oec.

Ravnateljica ustanove:

Ivana Belcar, odgojiteljica

Belišće, listopad 2023. godine

***SADRŽAJ***

[OSNOVNO O USTANOVI 3](#_Toc147736179)

[NAŠA MISIJA 4](#_Toc147736180)

[NAŠA VIZIJA 4](#_Toc147736181)

[O KURIKULUMU ZA RANI I PREDŠKOLSKI ODGOJ I OBRAZOVANJE 5](#_Toc147736182)

[TEMELJNA POLAZIŠTA KURIKULUMA DJEČJEG VRTIĆA MASLAČAK BELIŠĆE: 5](#_Toc147736183)

[KLJUČNO NAČELO U NAŠEM ODGOJNO - OBRAZOVNOM RADU 6](#_Toc147736184)

[VRIJEDNOSTI 7](#_Toc147736185)

[PROGRAMI 8](#_Toc147736186)

[GLOBALNO TEMATSKO PLANIRANJE ODGOJNO - OBRAZOVNOG RADA 12](#_Toc147736187)

[KRAĆI PROGRAMI 18](#_Toc147736188)

[PROGRAM PREDŠKOLE 18](#_Toc147736189)

[KRAĆI PROGRAM VJERSKOG ODGOJA -KATEHEZA DOBROGA PASTIRA 20](#_Toc147736190)

[ORGANIZACIJA POTICAJNOG PROSTORA I PONUDA RAZLIČITIH MATERIJALA 21](#_Toc147736191)

[DOKUMENTIRNJE ODGOJNO – OBRAZOVNOG PROCESA 23](#_Toc147736192)

[OSIGURANJE KVALITETE 24](#_Toc147736193)

[ČIMBENICI VREDNOVANJA KURIKULUMA 25](#_Toc147736194)

[STRUČNO USAVRŠAVANJE ZAPOSLENIKA 25](#_Toc147736195)

[PREGLED PLANIRANIH TEMA SJEDNICA ODGOJITELJSKIH VIJEĆA ZA PEDAGOŠKU 2023. /2024. GODINU 26](#_Toc147736196)

[SURADNJA S RODITELJIMA/UDOMITELJIMA/SKRBNICIMA I LOKALNOM ZAJEDNICOM 27](#_Toc147736197)

OSNOVNO O USTANOVI

Dječji vrtić Maslačak, Belišće javna je ustanova za rani i predškolski odgoj i obrazovanje koja skrbi o djeci od godine dana do polaska u školu.

Organizacijski ustanovu čine četiri objekta i to:

* matični vrtić u Belišću
* područni vrtić u Gatu
* područni vrtić u Bizovcu i
* područni vrtić u Petrijevcima.

Ravnateljica: Ivana Belcar, odgojiteljica predškolske djece

Voditeljice područnih vrtića:

* Ivana Mikličanin, odgojiteljica predškolske djece, Bizovac
* Marta Sudar, odgojiteljica predškolske djece, Petrijevci.

Matični vrtić u Belišću, prema ljetopisu ustnove, s radom je počeo 1943. godine i ove godine slavi 80. rođendan.

Područni vrtić u Gatu radi u prostoru Društvenog doma gdje je jedan dio organizirn u sobu dnevnog boravka i opremljen za prijem jedne mješovite vrtićke skupine koju čine djeca od 3 godine do polaska u školu.

Područni vrtić u Bizovcu izgrađen je 1973. godine, ima četiri mješovite odgojne skupine od kojih jedna jaslička, djeca od 1 do 3 godine života i tri vrtićke koje čine djeca od 3 godine do polaska u školu.

Područni vrtić u Petrijevcima izgrađen je 1973. godine, a trenutno skrbi o dvije mješovite vrtićke skupine koje čine djeca od 3 godine do polaska u školu.

Roditeljima i djeci nudimo sljedeće redovne odgojno - obrazovne programe:

* Cjelodnevni (10-satni) jaslički, za djecu od 1 do 3 godine života
* Cjelodnevni (10-satni) vrtićki, za djecu od 3 godine do polaska u školu.

Odgojno - obrazovni rad djece temeljimo na humanističko - razvojnoj koncepciji, koju čine:

* Ideja humanizma
* Spoznaje o specifičnim osobinama i zakonitostima razvoja djece rane i predškolske dobi te spoznaje o čovjekovu razvoju u cjelini
* Spoznaje o značajkama izvanobiteljskog, odnosno institucionalnog odgoja predškolske djece.

U svakodnevnom odgojno - obrazovnom radu nastojimo primjenjivati nove paradigme ranog odgoja čije su temeljne postavke:

* Dijete je osobnost već od rođenja i treba ga ozbiljno shvaćati i uvažavati.
* Dijete nije objekt u odgojnom procesu, već je socijalni subjekt koji participira, konstruira i u velikoj mjeri, određuje vlastiti život i razvoj.
* Djetinjstvo nije samo pripremna faza za budući život već je i životno razdoblje koje ima svoje vrijednosti i svoju kulturu.
* Djetinjstvo je proces socijalne konstrukcije, koji djeca i odrasli zajednički izgrađuju.
* Djetinjstvo je proces koji se kontekstualizira uvijek u relaciji s određenim prostorom, vremenom i kulturom te varira s obzirom na različitost uvjeta i kulture u kojima se događa. Stoga, kao što ne postoji univerzalno dijete, ne postoji ni univerzalno djetinjstvo.

NAŠA MISIJA

* Ljubav prema djeci i pozivu
* Rast i razvoj
* Učenje i poučavanje
* Timski rad i partnerski odnosi
* Cjeloživotno učenje u funkciji razvoja
* Odgovornost.

NAŠA VIZIJA

* Vrtić kao dječja kuća
* Vrtić kao zajednica koja uči
* Vrtić kao centar izvrsnosti.

O KURIKULUMU ZA RANI I PREDŠKOLSKI ODGOJ I OBRAZOVANJE

Nacionalni kurikulum za rani i predškolski odgoj i obrazovanje dokument je koji proizlazi iz:

* Programskog usmjerenja odgoja i obrazovanja predškolske djece, 1991. godina
* Konvencije o prvima djeteta, 2001. godina
* Nacionalnog okvirnog kurikuluma za predškolski odgoj i obrazovanje te opće obvezno i srednjoškolsko obrazovanje, 2011. godina
* Smjernica za strategiju obrazovanja, znanosti i tehnologije Republike Hrvtske, 2012. godina
* Priručnika za samovrednovanje ustanova ranog i predškolskog odgoja i obrazovanja, 2012. godine
* Primjera dobre odgojno - obrazovne prakse u Republici Hrvatskoj.

Nacionalni kurikulum sadrži polazišta, vrijednosti, načela i ciljeve, kao rezultat višegodišnjeg iskustva razvoja odgojno - obrazovne prkse i kurukuluma vrtića u Republici Hrvatskoj te dosega hrvatskih i međunarodnih znanstvenika na području ranog i predškolskog odgoja i obrazovanja.

Kurikulum vrtića predstavlja implementaciju Nacionalnog kurikuluma za rani i predškolski odgoj i obrazovanje pojedinog vrtića obzirom na njegove specifičnosti.

Kurikulum vrtića u svakoj ustanovi oblikuje se obzirom na specifičan kontekst, tj. vezan je za kulturu ustanove, kulturu i tradiciju okruženja u kojem se ustanova nalazi.

Kvalitetu kurikuluma vrtića određuju kontekstualni uvjeti u njemu, a to podrazumijeva kvalitetu prostorno - materijalnog i socijalnog okruženja te organizacijske kulture.

TEMELJNA POLAZIŠTA KURIKULUMA DJEČJEG VRTIĆA MASLAČAK BELIŠĆE:

* DIJETE
* Pravo djece na zdrav život, zdravo i poticajno okruženje, odgoj i obrazovanje, jednake životne mogućnosti od najranije dobi
* INDIVIDUALNI PRISTUP
* Dijete u predškolskoj ustanovi prolazi kroz dva ključna procesa, upoznavanje kroz individulani pristup, poticanje i razvijanje jakih strana dječje osobnosti i socijalizaciju kroz stvaranja navike života i rada u odgojnoj skupini
* U individualnom pristupu ključno je prepoznavanje, razumijevanje, poticanje i razvijanje dječjih razvojnih potreba, interesa i mogućnosti
* IGRA
* Ključna metoda u radu s djecom rane i predškolske dobi kroz koju djeca aktivno uče o sebi, drugima i životu
* UČENJE
* Dijete uči čineći i istražujući
* UČENJE KROZ ZAJEDNIČKO ŽIVLJENJE
* Socijalno i materijalno okruženje, prostor kao „treći odgojitelj“ ,važni su za cjelovit rast i razvoj djece
* IDENTITET
* Poticanje i razvijanje djeteta kao osobnosti, člana obitelji, odgojne skupine i društva.

KLJUČNO NAČELO U NAŠEM ODGOJNO - OBRAZOVNOM RADU

* FLEKSIBILNOST

Nacionlni kurikulum za rani i predškolski odgoj i obrzovanje sadrži opće ciljeve, načela i smjernice ostavljajući prostor pluralizmu pedagoških ideja i koncepcija utemeljenih na razvojno - primjerenoj praksi te promicanju autonomije i odgovornosti svake ustanove za rani i predškolski odgoj i obrazovanje glede unapređenja kvalitete.

Kako bi se stvorili uvjeti za uspješno zadovoljavanje potreba pojedinaca, poštovanje njihovih prava i razvoj njihovih potencijala osobnim ritmom, važno je prihvatiti načelo fleksibilnosti.

Načelo fleksibilnosti nije moguće ostvariti izolirano od ostalih čimbenika na koje ćemo u radu staviti naglasak, a oni su:

* Kvaliteta vođenja i upravljanja ustanovom
* Međuljudski odnosi
* Prostorne pretpostavke
* Organizacijska kultura
* Senzibilitet i spremnost zaposlenika na promjene.

Načelo fleksibilnosti ostvarivo je uz pretpostavku svih čimbenika odgojno - obrazovnog procesa, posebno njegovih nositelja.

Načelo fleksibilnosti u našoj ustanovi osigurava uvjete za primjereno odgovaranje na aktualne potrebe roditelja – partnera u odgojnom procesu.

Fleksibilnost omogućuje primjereno odgovaranje na individualne i razvojne potrebe djece i osigurava potporu njihovom što cjelovitijem razvoju.

Odgojno - obrazovni rad u ustanovi ima određeni slijed, dnevne rutine, istovremeno je dovoljno fleksibilan što se tiče vremenskih, prostornih, organizacijskih uvjeta i temeljnih sadržaja odgojno - obrazovnog rada.

VRIJEDNOSTI

Temeljne vrijednosti koje nastojimo kao ustanova poticati i razvijati kroz svakodnevni odgojno - obrazovni rad su:

* Individualnost
* Tolerancija
* Uvažavanje različitosti
* Suradnja
* Sloboda
* Profesionalnost
* Odgovornost
* Samostalnost
* Kreativnost.

Iako su nam odgojne skupine relativno velike, naš odgojno - obrazovni rad temeljimo na individualnom pristupu svakom djetetu, prema mogućnostima, a posebno djeci s teškoćama u razvoju integriranim u redovne odgojno - obrazovne skupine.

Svako dijete je jedinstveno i posebno pa mu se na taj način i pristupa već od prvog dolaska u ustanovu.

Utvrđuju se i poštuju njihovi razvojni interesi, potrebe i mogućnosti, kako bi se planirale metode i odgojni sadržaji koji će iste zadovoljiti.

Tolerantnost je važna u odgojno - obrazovnom radu ustanove, kako u međusobnoj komunikaciji zaposlenika, tako i uvažavanjem posebnosti i različitosti svakog zaposlenika.

Tolerancija se svakodnevno očituje u odgojnom radu s djecom gdje ih se kroz međusobne odnose priprema na uvažavanje tuđih ideja, stavova, stilova življenja.

Kroz odgojni rad djecu osposobljavamo na suosjećanje prema drugome, prihvaćanje drugoga i pružanje potpore te ih osposobljavamo za razumijevanje svojih te prava, obveza i odgovornosti drugih.

Kvaliteta suradnje kroz timski rad odgojno - obrazovnih i ostalih zaposlenika te suradnja s roditeljima, udomiteljima odnosno skrbnicima i širom zajednicom važan je čimbenik ostvarenja postavljenih ciljeva i razvojnih zadaća odgojno - obrazovnog rada.

Sloboda kao vrijednost podrazumijeva i odgovornost.

Omogućavamo slobodno iznošenje svojih mišljenja, stavova, ideja, vrijednosti kao i prijedloga u svakodnenevnim odnosima zaposlenika ustanove.

Poseban naglasak stavljamo na profesionalnost koja se očituje na svim razinama timskog rada ustanove.

U odgojnom radu potičemo samopoštovanje, samopouzdanje i samostalnost jačanjem dječjih kompetencija kroz razvojna područja o kojima skrbimo.

Kreativnost kao odgojna vrijednost predstavlja osnovu razvoja djeteta u samostalnu, poduzetnu, kreativnu i odgovornu osobu koja je u stanju prepoznati, inicirati i oblikovati različite aktivnosti i pronalaziti originalne pristupe u rješavanju problema.

PROGRAMI

Programi koje nudimo roditeljima i djeci na razini ustnove dijelimo u dvije grupe, a to su:

* Redovni odgojno - obrazovni programi
* Kraći programi.

Redovni programi koje nudimo roditeljima i djeci su:

* Cjelodnevni (10-satni) jaslički program
* Cjelodnevni (10-satni) vrtićki program.

Navedene redovne programe nudimo po objektima na sljedeći način:

|  |  |  |  |
| --- | --- | --- | --- |
| Rbr. | Objekt | Cjeolodnevni jaslički | Cjelodnenvi vrtićki |
| 1. | Belišće | + | + |
| 2. | Gat |  | + |
| 3. | Bizovac | + | + |
| 4. | Petrijevci |  | + |

Pregled radnog vremena redovnih programa po objektima ustanove

|  |  |  |
| --- | --- | --- |
| Rbr. | Objekt | Radno vrijeme (sati) |
| 1. | Belišće | od 6,30 do 16,30 |
| 2. | Gat | od 6,30 do 16,30 |
| 3. | Bizovac | od 6,00 do 16,00 |
| 4. | Petrijevci | od 6,00 do 16,00 |

Pregled planiranog broja odgojnih skupina i djece po objektima ustanove

|  |  |  |  |
| --- | --- | --- | --- |
| Rbr. | Objekt | Broj odgojnih skupina | Ukupno djece |
| 1. | Belišće | 10 | 235 |
| 2. | Gat | 1 | 26 |
| 3. | Bizovac | 4 | 86 |
| 4. | Petrijevci | 2 | 44 |
|  | UKUPNO: | 17 | 391 |

Redovni programi provode se kao cjelodnevni u trajanju od 10 sati.

Obrazovni rad temelji se na socijalnim, ekonomskim, kulturnim, vjerskim i drugim potrebama obitelji djece polaznika našeg vrtića i sredine u kojoj živimo.

Cilj programa:

Poticati cjelovit razvoj, odgoj, učenje djeteta, razvoj kompetencija kroz igru, raznovrsne stvaralačke i kreativne aktivnosti, komunikacijom, međusobnom interakcijom, socijalizacijom te poticajnim okruženjem uz suradnju i partnerstvo s roditeljima i širom društvenom zajednicom.

Obilježja programa:

Matični vrtić u Belišću ima 10 odgojnih skupina, od tog 4 mješovite jalsičke, djeca od 1 do 3 godine života, i 6 mješovitih vrtićkih skupina koje čine djeca od 3 godine do polaska u školu.

U područnom vrtiću u Gatu imamo jednu mješovitu vrtićku skupinu koju čine djeca od 3 godine do polaska u školu.

U područnom vrtiću u Bizovcu formirane su tri mješovite odogjne skupine, jedna jaslička koju čien djeca od 1 do 3 godine života i 2 vrtićke koje čine djeca od 3 godine do polaska u školu.

Pregled broja upisane djece po objektima i odgojnim skupinama

Belišće - matični vrtić

|  |  |  |  |
| --- | --- | --- | --- |
| Rbr. | Odgojna skupina | Broj djece | Odgojiteljice |
| 1. | Mješovita jaslička | 18 | Suzana Svoboda  Sara Vujević |
| 2. | Mješovita jaslička | 18 | Danijela Falamić  Romana Milišić |
| 3. | Mješovita jaslička | 18 | Dubravka Kess,  Emma Torjanac |
| 4. | Mješovita jaslička | 18 | Ema Kuty  Barbara Špoljarić |
| 5. | Mješovita vrtićka | 27 | Danijela Rajković Špoljarić,  Slavica Vuksanić, |
| 6. | Mješovita vrtićka | 28 | Marija Dubrović,  Dajana Frljužec |
| 7. | Mješovita vrtićka | 27 | Jasna Anočić  Tena Merčep |
| 8. | Mješovita vrtićka | 27 | Jelena Boras,  Aleksandra Šrepfler |
| 9. | Mješovita vrtićka | 27 | Sandra Glasovac  Viktorija Bašić |
| 10. | Mješovita vrtićka | 27 | Valentina Mandić,  Ana Mogoroš |
|  | UKUPNO BELIŠĆE: | 235 | 20 |

Gat - područni vrtić

|  |  |  |  |
| --- | --- | --- | --- |
| Rbr. | Odgojna skupina | Broj djece | Pedagoške voditeljice |
| 1. | Mješovita vrtićka | 26 | Marija Kovačević,  Veronika Novosel |
|  | UKUPNO GAT: | 26 | 2 |

Bizovac - područni vrtić

|  |  |  |  |
| --- | --- | --- | --- |
| Rbr. | Odgojna skupina | Broj djece | Pedagoške voditeljice |
| 1. | Mješovita jaslička | 17 | Ivana Blažević,  Petra Cvetković |
| 2. | Mješovita vrtićka | 27 | Tijana Korbar Srakić,  Miroslava Šargač |
| 3. | Mješovita vrtićka | 27 | Ivana Mikličanin,  Tajana Kuruc |
| 4. | Mješovita vrtićka | 15 | Ivana Marincel,  Lorena nemet |
|  | UKUPNO BIZOVAC: | 86 | 8 |

Petrijevci - područni vrtić

|  |  |  |  |
| --- | --- | --- | --- |
| Rbr. | Odgojna skupina | Broj djece | Pedagoške voditeljice |
| 1. | Mješovita vrtićka | 22 | Marta Sudar,  Dajana Lacković |
| 2. | Mješovita vrtićka | 22 | Anela Bogdanović,  Jasna Pavičić |
|  | UKUPNO PETRIJEVCI: | 44 | 4 |

Pregled broja djece s teškoćma u razvoju integrirane u redovne odgojno - obrzovne programe po objektima ustanove

|  |  |  |  |  |
| --- | --- | --- | --- | --- |
| Rbr. | Objekt | Broj djece s lakšim razvojnim teškoćama | Broj djece s težim razvojnim teškoćama | Ukupno djece s TUR |
| 1. | Belišće | 1 | 9 | 11 |
| 2. | Gat | 1 |  | 1 |
| 3. | Bizovac | 4 | 3 | 7 |
| 4. | Petrijevci | 1 | 1 | 2 |
|  | **UKUPNO:** | **9** | **12** | **21** |

Pregled broja pomoćnika-asistenata djeci s teškoćama u razvoju (TUR) po objektima ustanove

|  |  |  |
| --- | --- | --- |
| Rbr. | Objekt | Broj pomagača - asistenata |
| 1. | Belišće | 2 |
| 2. | Gat | - |
| 3. | Bizovac | 2 |
| 4. | Petrijevci | 1 |
|  | UKUPNO: | 5 |

Pomoćnici – asistenti djeci s teškoćama u razvoju su izvanredni studenti koji s djecom rade 4 do 6 sati dnevno, a sve u dogovor s osnivačem, kroz pristup „jedan na jedan“ provodeći sadržaje individualnih odgojno – obrazovnih programa za svako tromjesečje koji se izrađuju temeljem dogovora s roditeljima, odgojiteljima, stručnim suradnicima na razini ustanove i vanjskim stručnim suradnicima.

Neka od obilježja naših programa su:

* MJEŠOVITOST –naše skupine su različite dobi što omogućuje poticajnu socijalnu interakciju i surdničko učenje djece.
* POTICAJNO PROSTORNO – MATERIJALNO OKRUŽENJE – posebnu pozornost pridajemo organizaciji potiocajnog prostorno – materijalnog okruženj koje oosigurva djeci ponudi i izbor različitih materijala, pribora, pomagla i knjiga. Nvedeno omogućuje djetetu izbor aktivnosti prema njegovim sklonostima, sposobnostima, neposrednom učenju, učenju radeći kroz igru.
* SURADNJA – socijalno okruženje vrtića temelji se na demokratičniom osnovama što uključuje međusobno poštovanje i učinkovitu komunikaciju svih sudionika odgojno - obrazovnog procesa.
* RAZLIČITOST – očituje se u strulturi odgojnih skupina na razioni ustanove kao i odgojnih stilova, interesa i profesionalnih razvojnih mogućnosti odgojitelja i stručnih suradnika.
* BORAVAK NA ZRAKU – u odgojno - obrazovnomo radu nastojimo poticati što više boravak na otvorenom u dvorištu vrtićam šetnjama, boravkom u parkovima, različitih posjeta, izleta do rijeke Drave, posjeta obližnjim gradovima (Valpovo, Osijek,...).

GLOBALNO TEMATSKO PLANIRANJE ODGOJNO - OBRAZOVNOG RADA

|  |  |  |
| --- | --- | --- |
| Tematske cjeline | Ciljevi i zadaci | Vrijeme provedbe |
| Mjesec prilagodbe | -graditi partnerske odnose s roditeljima, udomiteljima, skrbnicima s ciljem zdravog i sretnog boravka djeteta u ustanovi  -osmišljavati prostor i aktivnosti prema potrebama i interesima djece  -razvijati pozitivno emocionalno stanje kod djece  -urediti i prilagoditi prostore, materijale i didaktička sredstva razvojnim potrebama djece u odgojnoj skupini | rujan 2023. |
| Hrvatski olimpijski dan  (10. rujna) | -promicanje važnosti bavljenja tjelesnim aktivnostima i sportom | rujan 2023. |
| Dan policije  (29. rujna) | -upoznavanje s pravilima u prometu | rujan 2023. |
| Međunarodni dan starijih osoba (1. listopada)  Dan glazbe | -poticanje empatije prema starijim osobama  -poticanje međugeneracijske  podrške | listopad 2023. |
| Dječji tjedan  (od 3. listopada do 9. listopada) | -razvijanje svijesti o pravima i potrebama djece  -stvaranje osjećaja zajedništva među djecom  -razvijanje empatije za pomoć drugima  -poticati ih na samostalnost, poštivanje pravila i dogovora | listopad 2023. |
| Jesen  Dani zahvalnosti za plodove zemlje; Dani kruha | -uočavanje promjena u prirodi  -upoznati djecu s načinom pripreme kruha i njegovom važnosti u svakodnevnoj prehrani  -upoznati djecu s kulturom ophođenja prema kruhu  -omogućiti djeci igru s brašnom, i tijestom, različitim sjemenkama koje se koriste u pripremi kruha | listopad 2023. |
| Dan jabuka | -promicanje važnosti konzumacije jabuke za zdravlje ljudi  -upoznati jabuke kao vrstu voća i što se može napraviti od jabuke  -stjecanje iskustva dodirom, vidom, njuhom i okusom | listopad 2023. |
| Svjetski dan štednje  (31. listopada) | -upoznavanje s vrijednosti novca i štednjom kao načinom života  -poticati djecu na brojanje  -stvaranje pojma količine  -razvijanje operativnog mišljenja  -stvaranje pojmova  uspoređivnje, razvrstavanje, uparivanje, pridruživanje | listopad 2023. |
| Svi sveti | -potaknuti i omogućiti izricanje osobnih osjećaja i raspoloženja prema drugima  -podijeliti sjećanja i uspomene | studeni 2023. |
| Dan sjećanja na žrtvu Vukovara (18. studenoga) | -potaknuti radoznalost za povijest Hrvatske i žrtve Domovinskog rata  -organizacija aktivnosti pod nazivom „I u mom gradu Vukovar svijetli!“ | studeni 2023. |
| Mjesec knjige  (15.10. - 15.11.) | -poticanje dječjeg interesa prema knjizi kao trajnoj vrijednosti  poticati djecu na prelistavanje, čitanje i prepričavanje slikovnica  -poticati sposobnost prepričavanja i razvoja govornog stvaralaštva  -razvijati sposobnost doživljavanja i razumijevanja literarnih djela | listopad i studeni 2023. |
| Međunarodni dan dječjih prava (20. studenoga) | -izgradnja osobnosti koja štiti svoja prava i prava drugoga, zalaže se za mirno rješavanje sukoba  -izgrađivanje osobnog identiteta  -prihvaćanje i poštivanje drugih  -poštivanje različitosti u društvu kao vrijednosti i bogatstva svake zajednice | studeni 2023. |
| Međunarodni dan osoba s invaliditetom  (1. prosinca) | -poticanje važnosti prihvaćanja različitosti  -uočavanje i prepoznavanje razlika  -razvijanje spoznaje kako je različitost prisutna svuda oko nas i da je vrijedna sama po sebi | prosinac 2023. |
| Advent u Maslačku  Dolazak sv.Nikole,  radost Božićnih blagdana | -upoznati djecu s tradicijskim običajima  -razvijati kod djece osjećaj empatije i poticati djecu na dobra djela  -razvijati sposobnost uočavanje odnosa i veza među ljudima  -razvijanje osjećaja pripadnosti, zajedništva i ljubavi u vrtićkoj i obiteljskoj sredini | prosinac 2023. |
| Zima | -pratiti i uočavati promjene u vremenskim prilikama  iskustveno učiti o izmjenam godišnjih doba stvarati uzročno - posljedične veze između stvari i pojava  -poticati razvoj svijesti o brizi za životinje tijekom zime | prosinac 2023., siječanj, veljača 2024. |
| Svjetski dan smijeha  (10. siječnja) | -razvijati sposobnost prepoznavanja i izražavanja emocija | siječanj 2024. |
| Dan zaljubljenih  (14. veljače) | -razvijanje i njegovanje socijalnih vještina (empatija, prijateljstvo)  -poticati na iskazivanje emocija, želja, potreba i prepoznavanje emocija kod drugih osoba  -stvarati kod djece osjećaj sigurnosti i pripadnosti skupini | veljača 2024. |
| Međunarodni dan materinjeg jezika  (21. veljače) | -unapređivanje i razvoj materinjeg jezika  -upoznati i približiti djeci različita narječja materinjeg jezika | veljača 2024. |
| Pokladni dani | -upoznavanje pokladnih običaja lokalnoga kraja  i-zražavati emocije na spontani način  -razvijanje spoznje o vrijednostima i važnosti narodnih običaja  -poticati likovno i scensko izražavanje djece | ožujak 2024. |
| Dan očeva  (19. ožujka) | -usmjeravanje aktivnosti na očeve, njihovu ulogu u obitelji i životu djeteta | ožujak 2024. |
| Svjetski dan oralnog zdravlja (20. ožujka) | -poticanje svijesti o važnosti oralnog zdravlja  -upoznati djecu s pravilnim načinom održavanja higijene zubi - proširiti postojeća znanja | ožujak 2024. |
| Svjetski dan osoba s Downovim sindromom  (21. ožujka) | -poticati važnost prihvaćanja različitosti  -uočavanje i prepoznavanje razlika  -razvijanje spoznje kako je različitost prisutna svuda oko nas i kako je vrijedna sama po sebi  unaprjeđivanje kulture razumijevanja i suradnje prema osobama s posebnim potrebama | ožujak 2024. |
| Proljeće | -uočavati vremenske promjene karakteristične za ovo godišnje doba  -proširivati spoznaje o biljnom i žvotinjskom svijetu -poticati pozitivan stav prema njima | ožujak 2024. |
| Svjetski dan voda  (22. ožujka) | -osvijestiti važnost vode za sva živa bića  r-azvijati navike i ponašanja bitna za zaštitu, očuvanje i štednju vode | ožujak 2024. |
| Blagdan Uskrsa | -očuvanje kulturne baštine vezane uz Uskrsne običaje lokalnoga kraja  -doživjeti Uskrs kroz simbole koji prate korizmeno vrijeme | ožujak 2023. |
| Dan svjesnosti o autizmu  (2. travnja) | -poticanje važnosti prihvaćanja različitosti  -uočavanje i prepoznavanje razlika  -razvijanje spoznaje da je različitost prisutna svuda oko nas i ima društvenu vrijednost | travanj 2024. |
| Dan plesa  (23. travnja) | -poticanje razvoja ritma, sluha | travanj 2024. |
|  |  |  |
| Dan planeta Zemlje  (22. travnja)  „Volim Belišće, ali  čisto !“ | -ukazati na važnost zaštite i očuvanja okoliša  -poučiti djecu kako očuvati Zemlju za buduće generacije  -pojasniti djeci osnovne pojmove vezane uz ekologiju  -poticati djecu na važnost odvajanja otpada, recikliranja i štednju  -očistiti i urediti dvorište vrtića | travanj/svibanj 2024. |
| Dan grada  (1. svibnja)  80 godina vrtića  Majčin dan,  Dan obitelji  (15. svibnja) | -uključivanje u programe povodom Dana grada -80. rođendan vrtića  -njegovati ljubav prema svom gradu  -uloga majke u životu djece  -njegovati ljubav prema majci  -osvijestiti važnost obitelji i međusobne brige jednih za druge | svibanj 2024. |
| Dan Europe  (9. svibnja)  Svjetski dan sporta  (30. svibnja)  Završne svečanosti polaznika kraćeg programa predškole | -projektne aktivnosti na temu Europske unije  -ukazati na važnost bavljenja tjelesnim aktivnostima  -poticati djecu na uključivanje u sportske aktivnosti  -razvijati pozitivnu sliku o sebi,samopouzdanja kroz programe i javne nastupe | svibanj 2024. |
| Ljeto  Završne svečanosti i okupljanja polaznika redovnih programa (starije vrtićke skupine) | -razvijati kod djece potrebu za aktivnom zaštitom od Sunca  uočavanje promjena u prirodi  -što više aktivnosti organizirati na otvorenom  -završne svečnosti i druženja djece starijih vrtićkih skupina, roditelja i odgojitelja | lipanj 2023. |

Praćenje i poticanje prilagodbe novoupisane djece:

-razvijanje osjećaja privrženosti, sigurnosti i dobrog raspoloženja tijekom boravka u ustanovi,

-razvijanje slobodnog izražavanja djetetovih osjećaja, misli i potreba,

-razvijanje interesa za komunikaciju s drugom djecom, interesa za igru i raznovrsne aktivnosti u vrtiću,

-podrška roditeljima u procesu odvajanja djece,

-priprema prostornog i materijalnog okruženja za olakšavanje prilagodbe,

prikupljanje podataka o navikama, interakcijama i poticajima djeteta u različitim životnim situacijama.

Integracija preventivnih, zaštitnih i razvojnih programa u odgojno - obrazovnom radu

S ciljem stvaranja sigurnog materijalnog i socijalnog okruženja za djecu i odrasle postavljeni su sljedeći zadaci:

-prevenirati potencijalno rizična mjesta i situacije za sigurnost djece po objektima,

-osnaživati djecu za samokontrolu, samozaštitu, samoobranu i samopomoć u potencijalno rizičnim situacijama,

-pridržavanje mjera i protokola sigurnosti na razini ustanove,

-informiranje i edukacija roditelja o problemima sigurnosti djece i odraslih u vrtiću,

-upoznavanje roditelja s kućnim redom, pravilim vrtića, mjerama i Protokolom sigurnosti,

-primjena zadaća, sadržaja i aktivnosti iz programa Hrvatskog Crvenog križa pod nazivom „Sigurnije škole i vrtići“,

-organizacija vježbe evakuacije odgojnih skupina iz objekata na razini ustanove u slučaju ugroza npr. potresa, kroz suradnju s predstavnicima Civilne zaštite, DUZS Osijek, GDCK Valpovo, Vatrogasne zajednice grada Belišća, Policijske postaje Belišće, HGSS-a, Doma zdravlja Valpovo (Ambulante Belišće).

KRAĆI PROGRAMI

PROGRAM PREDŠKOLE

Program predškole Dječjeg vrtića Maslačak Belišće verificiran je od strane Ministarstva znanosti i obrazovanja i provodi se u redovnom, desetosatnom, i kraćem programu predškole tijekom pedagoške godine.

Sadržaji programa predškole sastavnica su plana i programa rada starijih vrtićkih skupina ustanove.

Kraći program predškole namijenje je djeci u godini prije polaska u osnovnu školu koja nisu bila obuhvaćena vrtićkim programima u trajanju od 250 sati.

Kraći program predšklole počet će 1. veljače 2024. godine, a završit će 31. svibnja 2024. godine.

S djecom će se raditi neposredno, dnevnom dinamikom od 3 sata, na pet lokacija i to:

* + - * Belišće – matični vrtić
      * Gat – područni vrtić
      * Brođanci – područna osnovna škola
      * Bizovac – područni vrtić
      * Petrijevci – područni vrtić.

Cilj programa:

Osigurati optimalne uvjete radi zadovoljavanja djetetovih potreba za sigurnošću, pripadnošću, ljubavlju, smopoštovanjem i poštovanjem drugih osoba te poticati razvijanje vještin, navika i kompetencija, stjecnja novih spoznaja koje će im biti od koristi dolaskom u školsko okruženje.

Osnovna zadaća prograam predškole je razvijanje i unapređivanje tjelesih, emocionalnih, socijalnih i spoznajnih potencijala djetet kao i razvijanje komunikacijskih vještina potrebnih za nove oblike učenja i rada.

Važne kompetencije koje dijete prije polaska u školu treba steći i unaprijediti su:

* Komunikacija na materinjem jeziku
* Elementarna komunikcija na stranim jezicima
* Matematičke kompetencije i osnovne kompetencije u prirodoslovlju i tehnologiji
* Digitalne kompetencije
* Učiti kako učiti
* Socijalne i građanske kompetencije
* Inicijativnost i poduzetništvo
* Kulturnu svijest i izražavanje
* Motoričke kompetencije primjerene dobi djeteta.

Nositelji programa predškole su odgojiteljice predškolske djece ili učiteljice razredne nastave.

Troškove orgnizcije programa predškole snosit će JLS (grad Belišće, općine Bizovac i Petrijevci) i Ministarstvo znanosti i obrazovanja, a isti je za roditele besplatan.

Pregled radnog vremena kraćeg programa predškole po lokacijama izvedbe:

|  |  |  |
| --- | --- | --- |
| Rbr. | Mjesto | Radno vrijeme (sati) |
| 1. | Belišće | od 15,00 do 18,00 |
| 2. | Gat | od 9,00 do 12,00 |
| 3. | Brođanci | od 11,30 do 14,30 |
| 4. | Bizovac | od 15,00 do 18,00 |
| 5. | Petrijevci | od 9,00 do 12,00 |

Načini vrednovanja programa:

* Dnevna, tjedna, tromjesečna i godišnja planiranja i zaduženja
* Praćenje provedbe važnijih programskih zadaća i izvješćivanje
* Upitnik za roditelje glede procjene kvalitete izvedivosti programa u odnosu na planirane sadržaje
* Dosjei djeteta, upitnici, ankete
* Radne grupe i timsko planirnje.

KRAĆI PROGRAM VJERSKOG ODGOJA -KATEHEZA DOBROGA PASTIRA

Djeci i roditeljima će se ponudit kraći program vjerskog odgoja pod nazivom Kateheza Dobroga Pastira, po metodi Montessori pedagogije.

Voditelj/ica programa bit će educirani vjeroučitelj/odgojitelj s dopunskom edukacijom za rad s djecom predškolske dobi.

Program će biti namijenjen djeci od 4 godine do polaska u školu, izvodit će se dva puta tjedno, 45 minuta po susretu, a za roditelje će biti besplatan.

Kraći program vjerskog odgoja također je verificiran od strane Ministarstva znanosti i obrazovanja.

U REDOVNE ODGOJNO - OBRAZOVNE PROGRAME BIT ĆE UKLJUČENI SADRŽAJI VEZANI UZ:

* Dječja prava
* Ekološki program i program održivog razvoja
* Zdravlje djece i prevenciju bolesti
* CAP program u smislu prevencije nasilja među djecom i zlostavljanja djece.

SREDIŠNJE TEME EKOLOLOŠKOG ODGOJA I PROGRAMA ZA ODRŽIVI RAZVOJ BIT ĆE:

* Voda
* Priroda i društvo
* Reckliranje otpada
* Zdrav život.

ZADAĆE PROGRAMSKO - PROJEKTNIH AKTIVNOSTI:

* Poticati djecu na ljubav prema sredini u kojoj žive, njenoj prošlosti, tradiciji, sadašnjosti i razvojnim mogućnostima
* Razvijanje pozitivnog i aktivnog odnosa prema prirodi i njenom očuvanju
* Poticanje odgovornog ponašanja djece u svim područjima ekološkog rada
* Razvijanje dječje svijesti o osobnom zdravlju, očuvanju okoliša u funkciji zdravijeg i kvalitetnijeg života

ORGANIZACIJA POTICAJNOG PROSTORA I PONUDA RAZLIČITIH MATERIJALA

Stvaranje poticajnog okruženja u vrtiću važan je preduvjet za kvalitetu socijalnih odnosa djece, djece i odraslih koje u njihovom razvoju ima neprocjenjivi značaj.

Organizacija prostora u vrtiću treba omogućiti slobodno kretanje djece, njihovu komunikaciju i igru.

Sobe dnevnog boravka treba organizirati u skladu s dječjim interesima, potrebama i razvojnim mogućnostima. Bogatstvo i promišljenost izbora materijala kojima djeca manipuliraju, potiče ih na otkrivanje i rješavanje problema s kojima se susreću te im takvo okruženje omogućuje samostalno postavljanje hipoteza, istraživanje, eksperimentiranje, konstruiranje znanja temeljem razumijevanja stvarne situacije.

Nužna je raznovrsna i stalna dostupnost materijala koji promoviraju neovisnost i autonomiju učenja djece.

Djeci je potrebna sloboda kretanja, veći prostori, uređeni kao svojevrsne radionice, opremljeni različitim materijalnim poticajima koji pružaju mogućnost konstruiranja, građenja, istraživanja i eksperimentiran ja, igre i učenja jer djeca svoja znanja ne preuzimaju pasivno od okoline, već ih aktivno izgrađuju zajedno s odraslima.

Okruženje šalje djetetu poruku o željama, primjerenom ponašanju, o tome kko stupiti u interakciju s drugima i kako korisitit ponuđene materijale.

Prikladno strukturiran prostor olakšava slobodu kretanja i učenje, a neprikladan ometa dječje aktivnosti, skraćuje dječju pažnju, povećava konflikte, nameće više pravila i više intervencija odgojitelja.

Dostupnost materijala, otvorene police, igračke na dohvat djeci povećavaju kreativno rješavnje problema, razmjenu materijala, kvalitetnu igru i učenje.

Djeca i odrasli ne doživljavaju i ne vide prostor jednako zbog različite perspektive.

Prostorno okruženje vrtića treba biti ugodno i toplo, što više nalikovati obiteljskom okruženju jer djeca u njemu provode veliki dio dana.

Naša ustanova posebnu pozornost polaže poticajnom okruženju i mterijalima koje nudimo djeci po centrima aktivnosti unutar soba dnevnog boravka odgojnih skupina.

Cjelokupni prostor vrtića, zajednički prostori i sobe dnevnog boravka, vanjski prostori po objektima ustanove jesu i bit će predmet što kvalitetne organizacije na radost i korist djeci, roditeljima i zaposlenicima.

Po sobama dnevnog boravka najčešće organiziramo, od jasličkih do vrtićkih skupina, sljedeće centre aktivnosti:

* likovnog izražavanja
* zvukova i glazbe
* opuštanja i osame
* građenja
* prometa
* simboličkih igara
* dramskih igara
* predčitačkih vještina
* predmatematičkih vještina
* majstora
* liječnika
* frizera
* odijevanja
* trgovine
* pošte
* banke
* istraživanja
* blagdana,..

Ovakvom organizacijom prostora omogućujemo djeci izbor onih materijala i aktivnosti shodno njihovom interesu, sklonostima i sposobnostima.

Osim toga, ovakva organizaicja prostora omogućuje djetetu interakciju s djecom sličnih interesa, a takav raspored omogućuje druženje djece u mnjim grupama i povećava smostalnost u izboru prostora sobe dnevnog boravka i aktivnosti

DOKUMENTIRNJE ODGOJNO – OBRAZOVNOG PROCESA

Dokumentirnje podrazumijeva sustavno prikupljanje dokumentacije koja omogućava promatranje i bolje razumijevanje djece u aktivnostima, a time i osiguranje kvalitetnije potpore njegovu razvoju.

Ono pridonosi stvaranju kulture uključenosti i dijaloga između svih sudionika u vrtiću. Dokumentiranje je samo po sebi istraživački proces koji se razvija paralelno s razvojem čimbenika koji poduzimaju dokumentiranje.

Učenje je proces konstantnog istraživanja i kao takvo važno je pratiti, bilježiti, dokumentirati na različite načine kako bi se o njemu moglo razgovarati, raspravljati, interpretirati. Važna uloga pedagoške dokumentaicje je evidentiranje postignuć odgojno – obrazovnog rada ustanove s svrhom istraživanj, praćenja, vrednovanja i razvoja odgojno – obrazovnog procesa.

Prikupljanje dokumentacije odgojiteljima omogućuje razumijevanje djece i procesa njihovog odgoja i učenja, tj, razine postignutih kompetencija.

Svrha takvog dokumentiranja je podržavanje procesa djetetovog odgoja i obrazovanja, a ne procjena djeteta u određenim kategorijama.

Dokumentiranje vršimo temeljno na dva načina i to:

* svakodnevnih aktivnosti djece gdje nam kao dokumenti služe slike i crteži djece, pisni uradci kroz simbole, knjige koje su djeca izradila, kroz verbalni izriočaj djece, izriaj glazbom, pokretom, dramski izričaj; kroz konstrukcije i druge trodimenzionalne radove djece
* dokumentiranje kroz samorefleksiju djece – dokumentacijom djece: različitim individualnim i zajedničkim uradcima, prikazima, snimkama razgovora, foto i video zapisima, plakatima i panoima.

Dokumentiranje nam olakšava razumijevanje aktivnosti koje su u tijeku te promišljanje načina na koji bi se njihov razvoj mogao podržati.

Dokumentacia nam oomogućava posredovanje kulture institucijskog djetinjstva zainteresiranim čimbenicima izvan vrtića, kao i boljem razumijevanju složenih procesa koji se događaju u samoj ustanovi.

Time doprinosimo oblikovanju kurikuluma i afirmaciji vrtića kao odgojno - obrazovne ustanove.

Pedagoška dokumentacija koju ćemo voditi tijekom pedagoške godine:

* Matična knjiga djece
* Knjiga pedagoške dokumentacije odgojne skupine
* Imenik djece i prozivnik
* Ljetopis dječjeg vrtića
* Godišnji plan i program odgojno - obrazovnog rada ustanove
* Godišnje izvješće o ostvarenju plana i programa odgojno - obrazovnog rada
* Program stručnog usavršavanja (individualnog, timskog)

OSIGURANJE KVALITETE

Jedno od temeljnih obilježja kvalitete je njezin stalni rast pa je obveza svih čimbenika odgojno – obrazovnog procesa (odrasli, djeca) stalno promišljanje, razgovor i vrednovanje kvalitete odgojno – obrazovne prakse.

Kvaliteta je rezultat promišljenog rada pa je potrebno prema unaprijed utvrđenim standardima (kriterijima, indikatorima) stalno analizirati postojeću praksu, uočavati, isticati primjere dobre prakse, a posebno „kritične točke“ te usmjeravati od pojedinca i timova prema unapređivanju postojećeg i otklanjanju utvrđenih nedostataka.

Vrednovanje unutar ustanove provodit će se od strane ravntelja, odgojitelja i vanjskih stručnih suradnika na osnovi zajedničkog planiranja i vrednovanja procesa odgojnog rada i rezultata na sastancima stručnog tima, manjih radnih grupa te odgojiteljskog vijeća.

Koristeći se konkretnim materijalima, dokumentima nastalim u neposrednom radu s djecom (fotografije, mape, videozapisi, ankete, skale, procjene,...) odgojitelji će voditi propisanu pedagopšku dokumentaciju koja služi kao dokument vrednovanja.

Na kraju pedagoške 2022./2023. godine svi odgojno-obrazovni radnici izradit će pisana izvješća o radu uz vrednovanje ostvarenih rezultata od strane stručnog tima ustanove.

Kvalitetu ukupnog rada ustanove tijekom pedagoške godine provjerit ćemo putem anketnih listića koje ćemo podijeliti roditeljima, udomiteljima odnosno skrbnicima na kraju pedagoške godine, temeljno u svibnju i lipnju 2023. godine.

Kvalitetu naše ustanove čini ukupnost utjecaja okruženja, međuljudskih odnosa, vođenja ustanove, kvaliteta komunikacije, uvjerenja, vrijednosti i ponašanja nužnih i korisnih za razvoj, odgoj i učenje djece.

Naša ustanova sustavno radi na osposobljavanju čimbenika odgojno – obrazonog procesa (odgojitelji, djeca, roditelji) za stalnu i kvalitetnu samoprocjenu.

ČIMBENICI VREDNOVANJA KURIKULUMA

Čimbenici vrednovanja kurikuluma u vrtiću su:

* Odgojitelji, stručni suradnici i ostali zaposlenici ustanove
* Djeca i
* Roditelji.

Čimbenici vrednovanja kurikuluma izvan vrtića su:

* Refleksivni praktičari, suradnici iz drugih vrtića i akademske zajednice, Upravno vijeće ustanove
* Nadležne institucije (Upravni odjel za društvene djelatnosti grada Belišća, MZO, AZOO, Nacionalni centar za vanjsko vrednovanje obrazovanja).

STRUČNO USAVRŠAVANJE ZAPOSLENIKA

Svi zaposlenici, a temeljno odgojitelji i stručni suradnici, nalaze se u sustavu cjeloživotnog učenja i profesionalnog razvoja.

Edukcija odgojitelja ključna je za kvalitetne promjene u sustavu ranog i predškolskog odgoja i obrazovanja.

Stručno usavršavanje provodit će se interno, na razini ustanove, i kroz aktivnosti u organizaciji pojedinih udruga, organizacija i institucija na lokalnoj, regionalnoj i nacionalnoj razini koje se bave djecom rane i predškolse dobi.

Osnovni oblici intenog stručnog usvršavanja su:

* Sjednice odgojiteljskih vijeća koje planiramo organizirati svaki mjesec na predložene i izabrane teme organizirane kroz izlaganja, radionice i prezentacije projekata i
* Praćenje stručne literature i periodike na individulanoj razini.

Oblici vanjskog stručnog usavršavanja odnose se na:

* Predavanja, radionice, smotre u organizaciji MZO, AZOO, Područni odjel Osijek
* Predavanja, radionica, prezentcija programa i projekata kroz suradnju sa Fakultetom odgojnih i obrazovnih znanosti i Filozofskim fakultetom u Osijeku (Katedre za psihologiju i pedagogiju)
* Aktivnosti koje organiziraju pojedine udruge koje se bave djecom rane i predškoske dobi kroz pedagošku godinu (Društvo „NAŠ DJECA“ Belišće, RIOS Osijek, Udruga „ZVONO“ Belišće, Udruga „Ti si ok“,Alfa edukacije...)
* DOKKICA Osijek
* Pučkim otvorenim učilištem „Korak po korak“ , Zagreb
* Edukacijsko - rehabilitacijskim fakultetom u Zagrebu.

PREGLED PLANIRANIH TEMA SJEDNICA ODGOJITELJSKIH VIJEĆA ZA PEDAGOŠKU 2023. /2024. GODINU

|  |  |  |  |  |
| --- | --- | --- | --- | --- |
| Rbr. | Tema | Oblik aktivnosti (izlaganje, projekt) | Mjesec i godina izvedbe | Voditelji/ce |
| 1. | Godišnje izvješće o odgojno – obrazovnom radu Dječjeg vrtića Maslačak Belišće za pedagošku  2022./2023. godinu | izlaganje | kolovoz  2023. | Ivana  Belcar |
| 2. | Godišnji plan i program odgojno – obrazovnog rada za pedagošku  2023./2024. godinu  Kurikulum Dječjeg vrtića Maslačak Belišće za pedagošku 2023./2024. godinu    „Razvoj suradničke igre u jaslicama” | izlaganje | rujan  2023. | Ivana Belcar  Jasna Anočić Veronika Novosel |
| 3. | Kako pružiti prvu pomoć djetetu? | izlaganje | listopad  2023. | Monika  Jakišić |
| 4. | CAP -program | izlaganje | studeni  2023. | Sandra Glasovac Marta Sudar |
| 5. | Božić u Maslačku | radionica | prosinac  2023. | odgojiteljice |
| 6. | Dijete i senzorna intergracija  Utjecaj društvenih mreža na predškolsko dijete | izlaganje | siječanj  2024. | Tena Anić  Ivančica Bulut |
| 7. | Tjedan psihologije | izlaganje  radionica | veljača  2024. | Stručni suradnik psiholog |
| 8. | Djeca koja tuguju | izlaganje | ožujak  2024. | Vanesa Šerić |
| 9. | Utjecaj prehrane na ponašanje i zdravlje djece | izlaganje | travanj  2024. | Monika Jakišić |
| 10. | Vjerski odgoj-Kateheza Dobroga Pastira | izlaganje | svibanj  2024. | Valentina Mandić, odgojiteljica u vjeri |
| 11. | Crno bijeli svijet | radionica | lipanj  2024. | Tena Merčep |

Jedan od ciljeva stručnog usavršavanja dijela odgojitelja i stručnih suradnika je napredovanje u položajno zvanje odgojitelj - mentor / savjetnik, stručni suradnik - mentor/ savjetnik.

SURADNJA S RODITELJIMA/UDOMITELJIMA/SKRBNICIMA I LOKALNOM ZAJEDNICOM

Naša ustanova osigurava izravnu, poticajnu i podržavajuću komunikaciju između roditelja, udomitelja, odnosno skrbnika i odgojitelja, osoba koje najintenzivnije brinu o djetetu tijekom njegovog boravka u ustanovi i ostalih zaposlenika vrtića.

Dječji vrtić svojevrsna je zajednica djece, odgojitelja i roditelja u kojoj su roditelji prihvaćeni, poštovani i ravnopravni članovi vrtića, partneri u kreiranju kurikuluma, odnosno odgojno - obrazovne stvarnosti.

Roditelji, udomitelji odnosno skrbnici obogaćuju kurikulum vrtića svojim individualnim posebnostima.

Kako bismo postigli zajednički cilj, primjereno odgovorili na individualne i razvojne potrebe djece, osigurali potpore njihovom cjelovitom razvoju, kako bismo došli do potrebnih informacija vezanih uz dijete, njegove potrebe i interese, prilagodili, shodno mogućnostima, okruženje ustanove obiteljskoj kulturi, u svom radu nastojimo stvarati kvalitetne suradničke i partnerske odnose na relaciji vrtić – obitelj.

Roditelji su partneri u vrtiću kao zajednici koja uči, promotori odgojno - obrazovnog procesa i posrednici prema lokalnoj zajednici.

Suradnju s roditeljima, udomiteljima odnosno skrbnicima ostvarujemo na sljedeće načine:

* Kratki sastanci tijekom dovođenja i odvođenja djece u cilju razmjene osnovnih informacija o tome kako je prošao dan, igra, prehrana, dnevni odmor, mogući problemi, potrebe glede njege djeteta
* Informacije u centrima za roditelje koji se nalaze u sobama dnevnog boravka (informacije za konkretnu skupinu), info - panoi u zajedničkim prostorima koje se odnose na sve odgojne skupine i sve roditelje
* Roditeljski sastanci po odgojnim skupinama
* Masovni roditeljski sastanci, na razini ustanove
* Individulani informativno - savjetodavni sastanci roditelja, odgojitelja i predstavnika stručnog tima
* E-pošta
* Web stranica vrtića.

Roditeljski sastanci na razini odgojnih skupina kroz pedagošku godinu planiramo 4, dva tematska i dvije radionice.

Na tematskim sastancima nastojimo obraditi aktualne teme iz svakodnevnog života odgojne skupine, područja razvojne psihologije, odgojnih stilova roditelja, učinkovite komunikacije roditelja i djece, moći i granice odgoja ili kako učiti djecu disciplini, zdravstvenoj edukaciji, primjeni različitih sadržaja u obiteljskom i vrtićkom okruženju koji pozitivno djeluju na ukupni dječji rast i razvoj.

Tematske radionice na roditeljskim sastancima najčešće su vezane uz izradu dječjih kostima za dječji maskenbal na razini vrtića ili gradski dječji maskenbal.

Osiguranje kontinuiteta u odgoju i obrazovanju jedna je od iznimno važnih zadaća Nacionalnog kurikuluma za rani i predškolski odgoj i obrazovanje jer stvara polazište i osigurava uvjete jednog od temeljnih prava djeteta, a to je pravo na odgoj i obrazovanje.

Pretpostavke za uspostavljanje kontinuiteta u odgoju i obrazovanju su:

* Kvalitetna suradnja u sklopu i među različitim razinama odgojno - obrazovnog sustava (podsustava)
* Kvalitetna suradnja svih podsustava s obiteljima djece i lokalne zajednice.

Dječji vrtić Maslačak, Belišće uspješno surađuje s pojednicima, udrugama, organizacijama i institucijama prvenstveno na lokalnoj, regionalnoj, ali i nacionalnoj razini.

Sustavnu suradnju tijekom svake pedagoške godine imamo sa:

* Gradom Belišće, općinama Bizovac i Petrijevci
* Ministarstvom znanosti i obrazovanja, Agencijom za odgoj i obrazovanje
* Gradskom knjižnicom i čitaonicom Belišće
* Osnovnom školom Ivana Kukuljevića Belišće
* Osnovnom glazbenom školom Valpovo - dislocirana nastava u Belišću
* Dječjim vrtićem Maza Valpovo; Dječjim vrtićem Moj bambi Valpovo; Dječjim vrtićem Pinokio Donji Miholjac
* Osnovnom školom Bratoljuba Klaića Bizovac
* Osnovom školom Petrijevci
* Centrom za kulturu Sigmund Romberg Belišće
* Muzejom Belišće
* Turističkom zajednicom Belišće
* Policijskom postajom Belišće
* Lokalnom razvojnom agencijom Grada Belišća
* Poduzetničkim inkubatorom Polet d.o.o. za razvoj poduzetništva
* KOMBEL d.o.o. za komunalne usluge
* Likovnom udrugom „BEL-ART“ Belišće
* Udrugom „ZVONO“ Belišće
* Udrugom za kulturu i umjetnost „ZUM“ Belišće
* Udrugom za ranu intervenciju u djetinjstvu „RIOS“ Osječko - baranjske županije
* DOKKICA Osijek (Dječji kreativni centar)
* Zajednicom športskih udruga grada Belišća
* Zajednicom tehničke kulture „Valpovo - Belišće“
* Izviđačkim odredom „IOVALLIOS“ Valpovo
* Gradskim radijom Belišće
* Belišćanskim listom
* Fakultetom za odgojne i obrazovne znanosti u Osijeku
* Filozofskim fakultetom u Osijeku (Katedra za psihologiju i pedagogiju)
* Edukacijsko-rehabilitacijskim fakultetom u Zagrebu
* Pučkim otvorenim učilištem „Korak po korak“, Zagreb.

Ravnateljica

Ivana Belcar